COMISIA PENTRU  ÎNVĂŢĂMÂNT,	

Nr. 619/XVIII/9





			Către


				Comisia pentru muncă şi protecţie socială








				AVIZ





asupra proiectului de lege pentru aprobarea Ordonanţei de urgenţă 	nr.76/1997 	privind majorarea salariilor de bază pentru unele categorii 	de personal din învăţământ 





Prin adresa nr.1247 B.P./2 dec.1997 Comisia pentru învăţământ, ştiinţă, tineret şi sport a fost sesizată pentru a dezbate şi aviza proiectul de lege pentru aprobarea Ordonanţei de Urgenţă nr.76/1997 privind majorarea salariilor de bază pentru unele categorii de personal din 	învăţământ.


În şedinţa sa din data de 10 decembrie 1997, Comisia pentru învăţământ, ştiinţă, tineret şi sport a examinat proiectul de lege menţionat şi cu unanimitate de voturi a hotărât avizarea favorabilă, cu următoarele amendamente:





La art.1 - să se introducă un alin.(2) cu următorul conţinut:


(2) Prevederile alin.(1) se aplică şi personalului din cadrul autorităţilor publice, centrale şi locale, ale sistemului naţional de învăţământ.





La art.2 - să se introducă un alin.(2) cu următorul conţinut:


(2) Orice altă prevedere privind salarizarea categoriilor de personal din învăţământul de stat menţionate la art.1, contrară prezentului act normativ, se abrogă.








         PREŞEDINTE					SECRETAR


Prof.univ.dr.ing.Anghel Stanciu        Prof.univ.dr.ing.Ecaterina Andronescu








       Întocmit,


Expert parlamentar


    Simion Cioată

